section_heading: Sixtusova afera
paragraph_text: Ovaj pokušaj dinastijske diplomacije u XX. stoljeću u konačnici nije uspio, najviše zbog zahtjeva da Italija preda Južni Tirol. Njemačka također nije htjela pregovarati o Elzasu-Lotaringiji, i s ruskim kolapsom na vidiku, nije htjela odustati od rata. Kad su informacije o tom pokušaju dospjele u javnost u travnju 1918., Sixtusov zet, car Karlo I., zanijekao je svoju umješanost, sve dok francuski premijer Georges Clemenceau nije objavio njegova potpisana pisma. Austrija je postala još više ovisna o svom njemačkom savezniku, a Vilim II. je oštro zamjerio Karlu zbog toga.